Source: https://www.cyklodoprava.sk/zmeny-v-zakone-o-cestnej-premavke-prinasaju-mnohe-novinky-pre-cyklistov/
Timestamp: 2020-01-27 07:19:32+00:00
Document Index: 5325413

Matched Legal Cases: ['§2', '§2', '§4', '§ 52', '§ 55', '§ 55', '§ 55', '§ 55', '§ 55', '§ 53', '§ 55']

Zmeny v zákone o cestnej premávke prinášajú mnohé novinky pre cyklistov – cyklodoprava.sk
KRAJSKÉ SEMINÁRE 2019
LEGISLATÍVA A TECHNICKÉ PRVKY
Materiály zo Slovenskej republiky
Zmeny v zákone o cestnej premávke prinášajú mnohé novinky pre cyklistov
Cykloadvokácia Cyklodoprava
By rado / 5. decembra 2019
Od 1. decembra 2019 sú v platnosti nové zmeny v Zákone 8/2009 o cestnej premávke, týkajúce sa aj pre cyklistov:
Zadefinovanie elektrokolobežky a práva a povinnosti jej používania na cyklistických cestičkách
Požívanie alkoholu u cyklistov
Používanie reflexných prvkov u cyklistov
Používanie prilby pre cyklistov.
Pozrime sa na presné znenia:
Zadefinovalo sa, že jazdec na elektrokolobežke nie je chodec:
§2 ods 2 bod f): “Vymedzenie základných pojmov bod: Na účely tohto zákona sa ďalej rozumie chodcom účastník cestnej premávky, pohybujúci sa pešo; chodcom je aj osoba, ktorá napríklad tlačí alebo ťahá sánky, detský kočík, vozík pre osoby so zdravotným postihnutím alebo ručný vozík s celkovou šírkou nepresahujúcou 600 mm, osoba, ktorá sa pohybuje na lyžiach, korčuliach, kolobežke bez pomocného motorčeka, skejtborde alebo obdobnom športovom vybavení, pomocou mechanického alebo elektrického vozíka pre osoby so zdravotným postihnutím, a osoba, ktorá tlačí bicykel, motocykel alebo kolobežku s pomocným motorčekom, alebo vedie zviera”
§2 ods 2 bod m): “Vymedzenie základných pojmov bod m: Na účely tohto zákona sa ďalej rozumie nemotorovým vozidlom prípojné vozidlo, vozidlo pohybujúce sa pomocou ľudskej sily alebo zvieracej sily s výnimkou prípadov podľa písmena f), samovyvažovacie vozidlo, kolobežka s pomocným motorčekom a bicykel vybavený pomocným motorčekom so zdvihovým objemom valcov nepresahujúcim 50 cm3 s konštrukčnou rýchlosťou neprevyšujúcou 25 km h-1 alebo bicykel vybavený pomocným elektrickým motorčekom s trvalým menovitým výkonom do 0,25 kW, ktorého výkon sa progresívne znižuje a nakoniec sa preruší, keď vozidlo dosiahne rýchlosť 25 km h-1 alebo keď vodič prestane šliapať do pedálov.”
2. Podľa nového zákona môže cyklista požiť alkoholický nápoj, ak je v obci alebo na cyklistickej cestičke.
§4 ods. 2 bod d:
“Vodič nesmie viesť vozidlo v takom čase po požití alkoholu alebo inej návykovej látky, keď sa alkohol alebo iná návyková látka ešte môžu nachádzať v jeho organizme; toto neplatí pre cyklistu, vodiča kolobežky s pomocným motorčekom a vodiča samovyvažovacieho vozidla jazdiaceho v obci a pre cyklistu, vodiča kolobežky s pomocným motorčekom a vodiča samovyvažovacieho vozidla jazdiaceho po cestičke pre cyklistov, ak množstvo alkoholu v jeho organizme nepresiahne hodnotu 0,24 miligramu etanolu na liter vydýchnutého vzduchu pri vyšetrení dychovou skúškou prístrojom alebo 0,5 gramu etanolu na kilogram hmotnosti vyšetrovanej osoby pri lekárskom vyšetrení zo vzorky krvi plynovou chromatografiou”
Ide o hodnotu 0,5 promile, čo sú asi 2 veľké piva 10°, presná hodnota závisí samozrejme od proporcií a metabolizmu danej osoby. Pre orientačné posúdenie môžete použiť niektorú z “alkulačiek”, napríklad https://www.kurzy.cz/kalkulacka/alkohol alebo https://www.idnes.cz/auto/alkulacka. Tiež si treba uvedomiť, že pri 0,5 promile už dochádza k miernym problémom s kontrolou rovnováhy, začína eufória a znížený úsudok. Preto pri požití alkoholu treba byť opatrný a konzumovať ho čo najmenej.
Mimochodom, s danou zmenou nie sú stotožnení ani všetci odborníci na cyklistickú dopravu, ale akceptujú to.
3. Upravil sa paragraf na jazdu cyklistov po chodníku. Pre cyklistov išlo len o kozmetickú zmenu
§ 52 ods. 2: Osobitné ustanovenia o chodcoch
“Iní účastníci cestnej premávky než chodci nesmú chodník používať; to neplatí pre cyklistov podľa § 55 ods. 1 (text tohto odstavca: Na bicykli sa jazdí predovšetkým po cestičke pre cyklistov. Po cestičke pre cyklistov sa jazdí vpravo. Kde cestička pre cyklistov nie je alebo nie je zjazdná, jazdí sa pri pravom okraji vozovky. Ak sa tým neohrozujú ani neobmedzujú chodci, smie sa jazdiť po pravej krajnici. Osoby mladšie ako desať rokov smú jazdiť po chodníku.) , pre vodičov samovyvažovacieho vozidla podľa § 55a ods. 2, ak dopravnou značkou alebo dopravným zariadením je určené inak alebo ak ide o zastavenie alebo státie vozidla s najväčšou prípustnou celkovou hmotnosťou neprevyšujúcou 3 500 kg na okraji chodníka priľahlého k ceste, pri ktorom ostane súvislá voľná šírka chodníka najmenej 1,5 m okrem zóny s dopravným obmedzením spočívajúcim v zákaze zastavenia alebo státia a zóny s plateným alebo regulovaným státím. Pri zastavení alebo státí podľa prvej vety možno vchádzať na chodník a vychádzať z neho len v mieste zastavenia alebo státia vozidla a nemožno pritom prekonávať zábrany chrániace chodník pred zastavením alebo státím vozidiel. V zóne s dopravným obmedzením spočívajúcim v zákaze zastavenia alebo státia a v zóne s plateným alebo regulovaným státím je však na chodníku povolené zastavenie alebo státie bicykla a motocykla, pri ktorom ostane voľná šírka chodníka najmenej 1,5 m.
4. Odstránila sa nutnosť používať reflexne prvky na odeve
Avšak nikdy neuškodí používanie aspoň reflexného pásika 😊. Vidieť a byť videný by malo byť heslo aj cyklistov.
§ 55 ods. 2:
Osobitné ustanovenia o cyklistoch
“Cyklisti smú jazdiť len jednotlivo za sebou; to neplatí pri jazde po cestičke pre cyklistov, kde smú jazdiť dvaja cyklisti vedľa seba, ak tým neobmedzujú a neohrozujú ostatných účastníkov cestnej premávky. Cyklista nesmie jazdiť bez držania riadidiel, držať sa iného vozidla, viesť počas jazdy druhý bicykel, ručný vozík, psa ani iné zviera a voziť predmety, ktoré by sťažovali vedenie bicykla alebo ohrozovali iných účastníkov cestnej premávky. Pri jazde musí mať cyklista nohy na pedáloch, to neplatí, ak ide o bicykel, ktorého pohon nezabezpečujú pedále.”
5. Odstránila sa nutnosť nosiť prilby, samozrejme okrem detí
Nuž, každý cyklista si už musí sám zodpovedať, že keď si nezoberie prilbu a spadne z bicykla, či mu úraz stojí za to, že ušetril par €. Taktiež s týmto nesúhlasia všetci cyklisti.
S danou zmenou nie sú stotožnení ani všetci odborníci na cyklistickú dopravu, ale akceptujú to.
§ 55 ods 9. Osobitné ustanovenia o cyklistoch
Cyklista mladší ako 15 rokov je povinný počas jazdy na bicykli chrániť si hlavu riadne upevnenou ochrannou prilbou; táto povinnosť sa vzťahuje aj na prepravované osoby podľa odseku 3 písm. a) (na pomocnom sedadle na prepravu dieťaťa s pevnými opierkami na nohy) a c (na detskom bicykli pevne spojeným tyčou s vodiacim bicyklom.).
6. Doplnili sa podmienky pre jazdu na kolobežke s pomocným motorčekom.
Dotklo sa to jazdy v súvislosti s cyklistickou cestičkou, kde cyklista má prednosť pred kolobežkou
“§ 55a Jazda na samovyvažovacom vozidle a na kolobežke s pomocným motorčekom
(1) Samovyvažovacie vozidlo smie na ceste s výnimkou cestičky pre cyklistov, poľnej cesty, lesnej cesty a obytnej zóny viesť len osoba staršia ako 15 rokov.
(2) Vodič samovyvažovacieho vozidla smie jazdiť po pravej strane chodníka, cestičky pre chodcov alebo priechodu pre chodcov, len ak neohrozí a neobmedzí chodcov, pričom nesmie prekročiť rýchlosť chôdze.
(3) Vodič samovyvažovacieho vozidla smie jazdiť po pravej strane vyhradeného jazdného pruhu pre cyklistov, cestičky pre cyklistov alebo priechodu pre cyklistov, len ak neohrozí a neobmedzí cyklistov.
(4) Vodiči samovyvažovacích vozidiel smú jazdiť len jednotlivo za sebou. Vodič samovyvažovacieho vozidla je povinný počas jazdy oboma rukami držať riadidlá s výnimkou prípadu, keď dáva znamenie podľa tohto zákona, nesmie viesť počas jazdy psa ani iné zviera a voziť predmety, ktoré by sťažovali vedenie vozidla alebo ohrozovali iných účastníkov cestnej premávky. Na jednomiestnom samovyvažovacom vozidle nie je dovolená jazda viacerým osobám.
(5) Na prechádzanie vodiča samovyvažovacieho vozidla cez cestu alebo cez vozovku sa primerane vzťahuje § 53 alebo § 55 ods. 8.
(6) Ustanovenia o jazde na samovyvažovacom vozidle platia aj na jazdu na kolobežke s pomocným motorčekom.”
Či sú to pozitívne zmeny pre bezpečnosť je ťažko povedať, avšak pre zvýšenie podielu cyklistickej dopravy budú mať určite dobrý efekt.
Tags: zákon
Dan_Kollar says:
Ktori odbornici na cyklisticku dopravu nie su stotozneni s tym, ze sa pri odseku o alkohole zmenilo zastavane uzemie na obec? Ved ide o kozmeticku upravu, ktora akurat urcite zjednodusuje vyklad toho, akeho uzemia sa to tyka, ako pre cyklistu, tak aj pre pripadneho policajta (Davnejsie to bolo na tomto portali kritizovane, ze cyklista by mal poznat uzemny plan: https://www.cyklodoprava.sk/kde-mozu-cyklisti-jazdit-pod-vplyvom-alkoholu/ )
Za mna by aj stalo za zmienku aj to, ze niektore zmeny vznikli prave na zaklade hromadnej propomienky obcianskeho zdruzenia, ktore je clenom platformy, s podporou cyklistickej verejnosti, ale to prekusnem
JanoRohac says:
Dan, súhlasím, že tieto “publicitné” veci si ešte musíme nastaviť, zvyši to hodnotu článkov a aj to trošilinku pomôže propagácii.
Ale autor článku asi nevie, že a ktoré zmeny vznikli na základe hromadnej pripomienky Cyklokoalície. Pokiaľ si pamätám, tak to boli prilby a reflexné prvky. Ešte niečo?
Na tú otázku o (ne)stotožnení sa s alkoholom vie odpovedať iba autor @rado.cervienka.
V pohode, text vtedajsej hromadnej pripomienky je pre info tu: https://www.slov-lex.sk/legislativne-procesy/SK/LP/2019/35/hromadne-pripomienky/COO-2145-1000-3-3188526
Priamo boli akceptovane tieto dve pripomienky, dalsie boli prediskutovane a urcite pomohli aj nedavnym zmenam vo vyhlaske, a tiez zmene v parkovani na chodnikoch, ktory sa sice nedotyka cyklodopravy uplne priamo, ale dopravy ako celku, aj tej nemotorovej, pomerne zasadne.
Pri otazke s alkoholom som upozornoval len na fakticku nezrovnalost, a sice ze povolena hladina sa nezmenila, v podstate sa len spresnilo vymedzenie toho uzemia.
Pokračujte v diskusii na forum.cykloplatforma.sk
Vláda schválila odkúpenie mosta v Trenčíne a jeho využitie cyklistami
By Redakcia / 22. januára 2020
Cyklodoprava v Salzburgu
By rado / 20. januára 2020
Počet usmrtených cyklistov klesol. V roku 2019 ich bolo 14
By rado / 15. januára 2020
Naj 2019 na cyklodoprava.sk
By rado / 7. januára 2020
Vážska cyklotrasa včera, dnes a zajtra
By Jan Roháč / 2. januára 2020
Semimáre o TP085 v Nitre a v Trnave
Zaujímavé dáta zo sčítačov cyklistov v Košickom kraji
TECHNICKÝ PREDPIS TP 085 NAVRHOVANIE CYKLISTICKEJ INFRAšTRUKTÚRY
Amsterdam (7) Banská Bystrica (8) bezpečnosť (14) Bike and Ride (6) bikesharing (18) Bratislava (20) Central MeetBike (10) CMB (9) cyklobus (6) cykloinfraštruktúra (13) deti (6) Dánsko (20) Holandsko (55) Kodaň (12) konferencia (15) Košice (13) Londýn (15) Martin (7) most (6) Nemecko (15) New York (7) Nitra (11) parkovanie (26) Pezinok (7) Praha (11) Prešov (9) Rakúsko (6) Rotterdam (6) Trenčín (9) Trnava (10) TSK (7) USA (26) Utrecht (7) verejné bicykle (18) Veľká Británia (15) Viedeň (8) VÚD (7) zdravie (6) zvolen (9) Česká republika (22) časopis (67) Švédsko (6) štatistika (6) Žilina (27) ŽSK (6)
Archív Vyberte mesiac január 2020 december 2019 november 2019 október 2019 september 2019 august 2019 júl 2019 jún 2019 máj 2019 apríl 2019 marec 2019 február 2019 január 2019 december 2018 november 2018 október 2018 september 2018 august 2018 júl 2018 jún 2018 máj 2018 apríl 2018 marec 2018 február 2018 január 2018 december 2017 november 2017 október 2017 september 2017 august 2017 júl 2017 jún 2017 máj 2017 apríl 2017 marec 2017 február 2017 január 2017 december 2016 november 2016 október 2016 september 2016 august 2016 júl 2016 jún 2016 máj 2016 apríl 2016 marec 2016 február 2016 január 2016 december 2015 november 2015 október 2015 september 2015 august 2015 júl 2015 jún 2015 máj 2015 apríl 2015 marec 2015 február 2015 január 2015 december 2014 november 2014 október 2014 september 2014 august 2014 júl 2014 jún 2014 máj 2014 apríl 2014 marec 2014 február 2014 január 2014 december 2013 november 2013 október 2013 september 2013 august 2013 júl 2013 jún 2013 máj 2013 apríl 2013 marec 2013 október 2012 september 2012 jún 2012 marec 2012